# Úradný vestník C 67A/23.

| | ISSN 1725-5236 |
| --- | --- |
| Úradný vestník
  Európskej únie | C 67A |
| | |
| Slovenské vydanie | Informácie a oznámenia | Zväzok 5023. marca 2007 |

ISSN 1725-5236

Úradný vestník

Európskej únie

C 67A

Slovenské vydanie

Informácie a oznámenia

Zväzok 5023. marca 2007

---

| Číslo oznamu | Obsah | Strana |
| --- | --- | --- |
| | V   Oznamy |
| | SPRÁVNE POSTUPY |
| | Komisia |
| 2007/C 067A/01 | Generálne riaditeľstvo pre zdravie a ochranu spotrebiteľa (SANCO) – Oznam o výberovom konaní na miesto hlavného radcu (trieda AD14) – Verejné zdravie a hodnotenie rizika – Luxemburg – (článok 29 ods. 2 služobného poriadku) – KOM/2007/10045 | 1 |

Číslo oznamu

Obsah

Strana

V   Oznamy

SPRÁVNE POSTUPY

Komisia

2007/C 067A/01

Generálne riaditeľstvo pre zdravie a ochranu spotrebiteľa (SANCO) – Oznam o výberovom konaní na miesto hlavného radcu (trieda AD14) – Verejné zdravie a hodnotenie rizika – Luxemburg – (článok 29 ods. 2 služobného poriadku) – KOM/2007/10045

1

| SK | |
| --- | --- |

SK

---

V Oznamy

SPRÁVNE POSTUPY

Komisia

| 23.3.2007 | SK | Úradný vestník Európskej únie | CA 67/1 |
| --- | --- | --- | --- |

23.3.2007

SK

Úradný vestník Európskej únie

CA 67/1

---

GENERÁLNE RIADITEĽSTVO PRE ZDRAVIE A OCHRANU SPOTREBITEĽA (SANCO)

Oznam o výberovom konaní na miesto hlavného radcu (trieda AD14)

Verejné zdravie a hodnotenie rizika – Luxemburg

(článok 29 ods. 2 služobného poriadku)

KOM/2007/10045

(2007/C 67 A/01)

Kto sme

Generálne riaditeľstvo pre zdravie a ochranu spotrebiteľa (GR SANCO). Náplňou našej práce je zaistiť bezpečnosť potravín a spotrebiteľských výrobkov predávaných v EÚ, fungovanie vnútorného trhu EÚ na úžitok spotrebiteľov a príspevok Európy k ochrane a zlepšeniu zdravia občanov. Konkrétne má riaditeľstvo C Verejné zdravie a hodnotenie rizík tieto úlohy: a) zabezpečovať vysokú úroveň ochrany ľudského zdravia pri tvorbe všetkých politík Spoločenstva; b) prijímať opatrenia na zlepšenie verejného zdravia v rámci Európskej únie, predchádzať ľudským ochoreniam a chorobám a odstraňovať zdroje nebezpečenstva pre ľudské zdravie, ako aj spolupracovať so Svetovou zdravotníckou organizáciou (WHO) a inými príslušnými medzinárodnými organizáciami; c) uplatňovať súčasný program verejného zdravia (2003 – 2008) a venovať sa príprave následného programu; d) poskytovať nezávislé a transparentné hodnotenia rizík prostredníctvom vedeckých výborov generálneho riaditeľstva SANCO.

Riaditeľstvo pozostáva zo 7 oddelení s približne 140 zamestnancami. Kancelárie riaditeľa a hlavného radcu sa nachádzajú v Luxemburgu, ako aj 4 oddelenia (C/1 až C/4). Oddelenia C/5, C/6 a C/7 sa nachádzajú v Bruseli.

Čo ponúkame

Novovytvorenú pozíciu hlavného radcu, ktorý bude na plný úväzok pracovať s riaditeľom riaditeľstva C. Po dohode s generálnym riaditeľom je možné hlavného radcu požiadať, aby prevzal príslušnú zodpovednosť za koordináciu práce v špecifických oblastiach riaditeľstva a aby pracoval na špecifických témach týkajúcich sa rôznych oddelení súčasne. Presné portfólio týchto úloh závisí od priorít generálneho riaditeľstva stanovených pre príslušný rok. Úlohy môžu zahŕňať účasť na rozvoji celkovej stratégie v oblasti zdravia, komunikovanie a podporu riaditeľa a oddelení a ich vzťahov s členskými štátmi počas predsedníctva, zastupovanie riaditeľa na stretnutiach správnej rady Európskeho centra pre prevenciu a kontrolu chorôb (ECDC) a Európskej agentúry pre hodnotenie liekov (EMEA) a dohľad nad pracovnými a odbornými skupinami určenými riaditeľom.

Od hlavného radcu sa bude takisto očakávať, aby aktívne prispieval v rámci politických diskusií v oblasti otázok zdravia, okrem iného v rámci Rady a Európskeho parlamentu a aby budoval silné vzťahy so zúčastnenými stranami v oblasti verejného zdravia, ako aj s vnútroštátnymi orgánmi a Svetovou zdravotníckou organizáciou. Zodpovednosť za riadenie finančných zdrojov a personálu v rámci riaditeľstva patrí riaditeľovi. Hlavný radca zohráva však hlavnú úlohu pri finančnom plánovaní a pri riešení personálnych otázok tým, že prispieva v oblastiach, ktoré mu/jej boli v rámci koordinovania zverené.

Hľadáme

Práca si vyžaduje: preukázateľné riadiace schopnosti najmä schopnosť viesť, motivovať a rozvíjať pracovné skupiny a tak optimálne využiť ich potenciál; preukázateľné schopnosti v oblasti financií, plánovania a programovania; skúsenosť v oblasti riadenia ľudských zdrojov; dobré porozumenie a výborné znalosti o aktivitách v oblasti verejného zdravia a hodnotenia rizík vrátane jasnej strategickej predstavy vo vzťahu k aktivitám riaditeľstva; výborné komunikačné znalosti slovom a písmom v anglickom jazyku a primerané znalosti francúzskeho jazyka; výborné znalosti pokiaľ ide o medziľudské vzťahy, partnerský dialóg, koordináciu a vyjednávanie.

Uchádzači musia:

| 1. | byť štátnymi príslušníkmi jedného z členských štátov EÚ; |
| --- | --- |

1.

byť štátnymi príslušníkmi jedného z členských štátov EÚ;

| 2. | mať vysokoškolské vzdelanie, ktoré umožňuje pokračovať v doktorandskom štúdiu; |
| --- | --- |

2.

mať vysokoškolské vzdelanie, ktoré umožňuje pokračovať v doktorandskom štúdiu;

| 3. | mať postgraduálnu prax najmenej 15 rokov na úrovni zodpovedajúcej uvedenej kvalifikácii; mať najmenej 5 rokov z tejto odbornej praxe vo vysokej riadiacej alebo poradnej funkcii; |
| --- | --- |

3.

mať postgraduálnu prax najmenej 15 rokov na úrovni zodpovedajúcej uvedenej kvalifikácii; mať najmenej 5 rokov z tejto odbornej praxe vo vysokej riadiacej alebo poradnej funkcii;

| 4. | dôkladne ovládať jeden z úradných jazykov EÚ a primerane ovládať ďalší z týchto jazykov. Upozorňujeme uchádzačov, že výberové konanie bude prebiehať iba v anglickom, francúzskom alebo nemeckom jazyku. |
| --- | --- |

4.

dôkladne ovládať jeden z úradných jazykov EÚ a primerane ovládať ďalší z týchto jazykov. Upozorňujeme uchádzačov, že výberové konanie bude prebiehať iba v anglickom, francúzskom alebo nemeckom jazyku.

Hlavného radcu Komisia vyberie a vymenuje v súlade s jej výberovými postupmi a postupmi prijímania do služobného pomeru. Platové a pracovné podmienky zodpovedajú podmienkam stanoveným v Služobnom poriadku úradníkov Európskych spoločenstiev pre triedu AD 14. Komisia uplatňuje politiku rovnakých príležitostí.

Úplný opis pracovnej činnosti, kritériá výberu a podrobnosti týkajúce sa podávania prihlášok sa nachádzajú na internetovej stránke:

http://ec.europa.eu/dgs/personnel_administration/working_senior_mgt_en.htm.

Prihláška online je k dispozícii na adrese:

http://ec.europa.eu/dgs/personnel_administration/seniormanagementvacancies/CV_Encadext/index.cfm

V prípade, že máte technické problémy, pošlite, prosím, e-mail na adresu:

ADMIN-MANAGEMENT-ONLINE@ec.europa.eu.

Uzávierka prihlášok je 23. apríla 2007. Online prihlášky nebude možné odoslať po 12.00 hod. bruselského času (poludnie).

---